ai4bharat/Pralekha huggingface dataset:
প্রতিরক্ষামন্ত্রক
ভারত – মার্কিন সেনাবাহিনীর মধ্যে যুদ্ধ অভ্যাস মহড়ার সূচনা
নয়াদিল্লি, ০৬ সেপ্টেম্বর, ২০১৯
ভারত ও মার্কিন যুক্তরাষ্ট্রের সেনাবাহিনীর মধ্যে যৌথ সেনা-মহড়া যুদ্ধ অভ্যাস ২০১৯ – এর আজ সূচনা হয়েছে। মার্কিন যুক্তরাষ্ট্রের ওয়াশিংটনে জয়েন্ট বেস লিউই এমসি কর্ড – এ এক জাঁকজমকপূর্ণ অনুষ্ঠানের মধ্য দিয়ে মহড়ার সূচনা হয়। এই উপলক্ষে দু’দেশের জাতীয় পতাকা উত্তোলনের পাশাপাশি, জাতীয় সঙ্গীত পরিবেশিত হয়। ভারত ও মার্কিন সেনা জওয়ানরা একে অপরের পাশে দাঁড়িয়ে দুই দেশের সেনাবাহিনীর পদস্থ আধিকারিকদের অভিবাদন জানান।
এই মহড়ায় মার্কিন সেনাবাহিনীর ৫ – ২০ ইনফ্যান্ট্রি ব্যাটেলিয়নের একটি কোম্পানি এবং ভারতের আসাম রেজিমেন্টের জওয়ানরা অংশ নিয়েছেন। মার্কিন সেনাবাহিনীর মেজর জেনারেল জেভিয়ার ব্রুনসেন ভারতীয় সেনা আধিকারিক ও জওয়ানদের স্বাগত জানান। এ প্রসঙ্গে মার্কিন সেনা আধিকারিক মেজর জেনারেল ব্রু্নসেন বলেন, উভয় দেশের কাছেই গণতন্ত্র, স্বাধীনতা, সমতা ও ন্যায়-বিচারের প্রতি আস্থা বজায় রাখার এক অভিন্ন মূল্যবোধ রয়েছে। মহড়ার অঙ্গ হিসাবে দুই দেশের সেনা জওয়ানরা একাধিক কৌশলগত যুদ্ধের পন্থা-পদ্ধতি বিষয়ে আদান-প্রদান করবে। পারস্পরিক স্বার্থে একাধিক গুরুত্বপূর্ণ বিষয় নিয়ে দুই দেশের বিশেষজ্ঞরা বিস্তারিত আলোচনা ও অভিজ্ঞতা বিনিময় করবেন।
SSS/BD/SB
(Visitor Counter : 85
প্রধানমন্ত্রীরদপ্তর
আমাদের দেশের প্রতি নেতাজী সুভাষ চন্দ্র বসুর অবদানকে শ্রদ্ধা জানাতে হরিপুরায় আগামীকাল একটি অনুষ্ঠানের আয়োজন করা হয়েছেঃ প্রধানমন্ত্রী
নেতাজীর জন্মদিনে আগামীকাল প্রধানমন্ত্রী শ্রী নরেন্দ্র মোদী তাঁকে শ্রদ্ধা জানাবেন
নতুনদিল্লি, ২২শে জানুয়ারী, ২০২১
একগুচ্ছ ট্যুইট বার্তায় প্রধানমন্ত্রী শ্রী নরেন্দ্র মোদী বলেছেন, “ আগামীকাল, মহান নেতাজী সুভাষ চন্দ্র বসুর জন্মদিনে দেশ #ParakramDivas উদযাপন করবে। দেশজুড়ে যে বিভিন্ন অনুষ্ঠানের আয়োজন করা হয়েছে, তার মধ্যে একটি বিশেষ অনুষ্ঠান হবে গুজরাটের হরিপুরায়। বেলা ১টায় এই অনুষ্ঠান শুরু হবে, আপনারা এই আয়োজনে যোগ দিন।
নেতাজী সুভাষ চন্দ্র বসুর সঙ্গে হরিপুরার বিশেষ সম্পর্ক রয়েছে। ঐতিহাসিক হরিপুরা অধিবেশনে ১৯৩৮ সালে নেতাজী কংগ্রেস দলের সভাপতির দায়িত্ব গ্রহণ করেছিলেন। আমাদের দেশের প্রতি নেতাজীর অবদানকে শ্রদ্ধা জানাতে হরিপুরায় আগামীকাল একটি অনুষ্ঠানের আয়োজন করা হয়েছে।
নেতাজীর জন্মদিন উপলক্ষ্যে আমার ২০০৯ সালের ২৩শে জানুয়ারীর কথা মনে পড়ছে, সেই দিন আমরা হরিপুরা থেকে ই-গ্রাম বিশ্বগ্রাম প্রকল্পের সূচনা করেছিলাম। এই উদ্যোগের ফলে গুজরাটের তথ্য প্রযুক্তি পরিকাঠামোয় বৈপ্লবিক পরিবর্তন এসেছিল। রাজ্যের প্রত্যন্ত অঞ্চলে দরিদ্র মানুষ প্রযুক্তির সুফল পেয়েছিলেন।
হরিপুরার মানুষের ভালবাসার কথা আমি কোনদিন ভুলতে পারব না। যে রাস্তা দিয়ে নেতাজী পদযাত্রা করেছিলেন, তাঁরা সেই একই রাস্তা দিয়ে আমাকে এক শোভাযাত্রার মাধ্যমে নিয়ে গিয়েছিলেন। নেতাজীর শোভাযাত্রায় ৫১টি বৃষ একটি সুসজ্জিত রথকে টেনে নিয়ে গিয়েছিল। হরিপুরায় যে জায়গায় নেতাজী ছিলেন, সেই জায়গাতেও আমি গিয়েছিলাম।
নেতাজীর ভাবনা ও আদর্শ আমাদের এমন এক ভারত গড়ে তুলতে অনুপ্রাণিত করুক, যে ভারতের জন্য তিনি গর্বিত ছিলেন… এক শক্তিশালী, প্রত্যয়ী ও আত্মনির্ভর ভারত , যার মানব-কেন্দ্রীক উদ্যোগ আগামী দিনে সুন্দর পৃথিবী গড়ে তুলতে সাহায্য করবে।“
পর্যটনমন্ত্রক
স্ট্র্যান্ডেড ইন্ডিয়া পোর্টাল এর মাধ্যমে উপকৃত হয়েছেন প্রায় ১২শো পর্যটক
পর্যটন সংক্রান্ত বিষয় সহযোগীদের সাথে নিয়মিত যোগাযোগ রেখে চলেছে পর্যটন মন্ত্রক
নয়াদিল্লি, ১০ এপ্রিল, ২০২০
স্ট্র্যান্ডেড ইন্ডিয়া পোর্টাল এর মাধ্যমে পর্যটকদের নিয়মিত সহায়তা প্রদান করে চলেছে পর্যটন মন্ত্রক। গতকাল পর্যন্ত এই পোর্টাল এর মাধ্যমে ১১৯৪ জনকে সাহায্য করা হয়েছে। এছাড়াও ২২ মার্চ থেকে ৯ এপ্রিলের মধ্যে পর্যটন মন্ত্রকের টোল ফ্রি হেল্প লাইন ১৩৬৩ তে ৭৭৯ টি ফোন এসেছে।
কোভিড-১৯ এর ফলশ্রুতিতে পর্যটন ও আতিথেয়তা শিল্পের উপরস্বল্প মেয়াদি ও দীর্ঘ মেয়াদি প্রভাব নিয়ে মন্ত্রকের আধিকারিকরা নিরন্তর কাজ করে চলেছেন। এটা অনস্বীকার্য যে লক ডাউনের ফলে এই শিল্পের উপর ব্যাপক প্রভাব পড়েছে। এই সময়ে পরিস্থিতি মূল্যায়ন ও পর্যালোচনা করে পরবর্তী পদক্ষেপের ব্যাপারে চিন্তা ভাবনা করতে হবে। পর্যটন মন্ত্রকের মহা নির্দেশক শ্রীমতী মীনাক্ষী শর্মা অ্যাডভেঞ্চার ট্যুর অপারেটারস আসোসিয়াশন অফ ইন্ডিয়ার সাথে ওয়েবিনারে আলোচনার সময় বলেন দেশের সামনে এখন সব থেকে বড় কাজ হোল অতিমারিকে প্রতিরোধ করা। তিনি জানান প্রান্তিক মানুষদের দুর্দশা সম্পর্কে সরকার ওয়াকিবহাল এবং তাদের সহায়তার জন্য যথাসাধ্য চেষ্টা করা হচ্ছে। অ্যাসোসিয়াশনের তরফ থেকে সরকারের কাছে শিবির গুলি জীবাণু মুক্ত করা এবং ট্রেকিং লজ গুলিকে কিভাবে চালানো হবে সে বিষয়ে নির্দেশিকা চাওয়া হয়। শ্রীমতী শর্মা এ বিষয়ে ব্যবস্থা নেবার আশ্বাস দেন।
ফিকি সহ পর্যটন শিল্পের সাথে যুক্ত অন্যান্য সংগঠন ও এই বিষয় নিয়ে নিয়মিত আলোচনা করছে।
CG/SDG
(Visitor Counter : 76
পেট্রোলিয়ামওপ্রাকৃতিকগ্যাসমন্ত্রক
তেল ও প্রাকৃতিক গ্যাস ক্ষেত্রে রাষ্ট্রায়ত্ত সংস্থাগুলি হাসপাতালে ১০০টি পিএসএ চিকিৎসা অক্সিজেন উৎপাদনকারী প্ল্যান্ট প্রতিস্থাপন করবে
নতুন দিল্লি, ০৬ মে, ২০২১
পেট্রোলিয়াম ও প্রাকৃতিক গ্যাস মন্ত্রকের আওতাধীন তেল ও প্রাকৃতিক গ্যাস ক্ষেত্রে রাষ্ট্রায়ত্ত সংস্থাগুলি এই সময়ে দেশের প্রয়োজনে মেডিকেল চিকিৎসা অক্সিজেনের চাহিদা পূরণে আন্তরিকভাবে প্রয়াস চালাচ্ছে। পেট্রোলিয়াম ও প্রাকৃতিক গ্যাস দপ্তরের মন্ত্রী শ্রী ধর্মেন্দ্র প্রধানের নির্দেশে এই রাষ্ট্রায়ত্ত সংস্থাগুলি সারা দেশে জনস্বাস্থ্যের সুবিধার্থে প্রায় ১০০টি প্রেসার সুইং অ্যাবর্স্পশন  চিকিৎসা অক্সিজেন উৎপাদনকারী প্ল্যান্ট স্থাপন করবে। উত্তরপ্রদেশ, বিহার, কর্ণাটক, গোয়া, কেরালা, মহারাষ্ট্র, গুজরাট, রাজস্থান, ওড়িশা, মধ্যপ্রদেশ এবং দিল্লিতে এই প্ল্যান্টগুলি স্থাপন করা হবে। এই প্ল্যান্ট প্রতিস্থাপনের জন্য পুরো খরচ সংস্থাগুলির সিএসআর তহবিল থেকে বহন করা হবে।
এই পিএসএ প্ল্যান্টগুলি থেকে হাসপাতালে ২০০-৫০০ শয্যায় অক্সিজেন পৌঁছে দেওয়া সম্ভব হবে। এই প্ল্যান্টগুলি স্থাপনের ক্ষেত্রে ডিআরডিও এবং সিএসআইআর প্রযুক্তিগত সহায়তা প্রদান করছে। এই প্ল্যান্টে তৈরি হওয়া অক্সিজেন সরাসরি হাসপাতালে চিকিৎসাধীন রোগীদের সরবরাহ করা হবে।
SDG/SS/SKD
(Visitor Counter : 148
প্রধানমন্ত্রীরদপ্তর
প্রধানমন্ত্রী আগামীকাল প্রধানমন্ত্রী ডিজিটাল স্বাস্থ্য মিশনের সূচনা করবেন
ডিজিটাল স্বাস্থ্য মিশন এমন একটি অনলাইন প্ল্যাটফর্ম যা ডিজিটাল স্বাস্থ্য ব্যবস্থাকে আরও কার্যকর করে তুলবে
নতুন দিল্লি, ২৬ সেপ্টেম্বর, ২০২১
এক ঐতিহাসিক পদক্ষেপ হিসেবে প্রধানমন্ত্রী শ্রী নরেন্দ্র মোদী আগামীকাল  বেলা ১১টায় ভিডিও কনফারেন্সের মাধ্যমে প্রধানমন্ত্রী ডিজিটাল স্বাস্থ্য মিশনের সূচনা করবেন এবং এই উপলক্ষে ভাষণ দেবেন।
উল্লেখ করা যেতে পারে, প্রধানমন্ত্রী শ্রী মোদী ২০২০-র ১৫ আগস্ট লালকেল্লার প্রাকার থেকে পরীক্ষামূলক ভাবে জাতীয় ডিজিটাল স্বাস্থ্য মিশনের কথা ঘোষণা করেছিলেন। বর্তমানে এই স্বাস্থ্য মিশন পরীক্ষামূলক ভাবে ৬টি কেন্দ্রশাসিত অঞ্চলে রূপায়িত হচ্ছে।
জাতীয় স্বাস্থ্য মিশনের আওতায় আয়ূষ্মান ভারত প্রধানমন্ত্রী জন আরোগ্য যোজনার তৃতীয় বর্ষপূর্তি উদযাপনের সঙ্গে দেশজুড়ে প্রধানমন্ত্রী ডিজিটাল স্বাস্থ্য মিশনের সূচনা হচ্ছে। এই উপলক্ষে কেন্দ্রীয় স্বাস্থ্য মন্ত্রী উপস্থিত থাকবেন।
প্রধানমন্ত্রী ডিজিটাল স্বাস্থ্য মিশন  সম্পর্কে
জনধন, আধার ও মোবাইল -এই ত্রিমুখী উদ্যোগ এবং সরকারের অন্যান্য ডিজিটাল কর্মসূচিগুলির ওপর ভিত্তি করে প্রধানমন্ত্রী ডিজিটাল স্বাস্থ্য মিশন এমন এক অনলাইন প্ল্যাটফর্ম গড়ে তুলবে যার সাহায্যে বিভিন্ন ডেটা, তথ্য, পরিকাঠামো সম্পর্কিত পরিষেবা সহ স্বাস্থ্য সম্পর্কিত ব্যক্তিগত তথ্যের গোপনীয়তা বজায় রাখা সম্ভব হবে। এছাড়াও ডিজিটাল স্বাস্থ্য মিশনের মাধ্যমে নাগরিকদের সম্মতির ভিত্তিতে স্বাস্থ্য সম্পর্কিত তথ্য জানা ও তা বিনিময় করা যাবে।
প্রধানমন্ত্রী ডিজিটাল স্বাস্থ্য মিশনে প্রত্যেক নাগরিকের জন্য একটি হেল্থ আইডি কার্ড তৈরি হবে। প্রকৃত পক্ষে এই কার্ড প্রত্যেক নাগরিকের হেল্থ অ্যাকাউন্ট হিসেবে কাজ করবে। এমনকি, ব্যক্তিগত স্বাস্থ্য সম্পর্কিত তথ্য মোবাইল অ্যাপ্লিকেশনের সাহায্যে লিঙ্ক করা যাবে বা দেখা যাবে। এই মিশনে হেল্থ কেয়ার প্রফেশনাল রেজিস্ট্রি এবং হেল্থ কেয়ার ফ্যাসিলিটি রেজিস্ট্রারি থাকবে, যা আধুনিক ও পরম্পরাগত চিকিৎসা পদ্ধতির সঙ্গে যুক্ত সমস্ত স্বাস্থ্য পরিষেবাদাতাদের তথ্য ভান্ডার হিসেবে কাজ করবে। নতুন এই ব্যবস্থার ফলে হাসপাতাল এবং স্বাস্থ্য পরিষেবাদাতারা সহজেই পরিষেবা দিতে পারবেন।
ডিজিটাল স্বাস্থ্য মিশনের আরও একটি অঙ্গ হল স্যান্ড বক্স। এই পদ্ধতির সাহায্যে প্রযুক্তি এবং পরিষেবার গুণমান যাচাই করা সম্ভব হবে।
ডিজিটাল স্বাস্থ্য মিশন ডিজিটাল স্বাস্থ্য ব্যবস্থায় পারস্পরিক তথ্য লেনদেনের কাজ করবে। ইউনিফায়েড পেমেন্টস ইন্টারফেস  যেমন মাশুল প্রদান ব্যবস্থায় বিপ্লব নিয়ে এসেছে, ডিজিটাল স্বাস্থ্য মিশনও তেমনি স্বাস্থ্য পরিষেবা ব্যবস্থায় আমূল পরিবর্তন আনবে। এর ফলে সাধারণ মানুষ সহজেই স্বাস্থ্য পরিষেবার সুবিধা নিতে পারবেন।
CG/BD/AS/
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামী ১৬ই মে নেপালের লুম্বিনী সফরে যাবেন
নতুন দিল্লি, ১২ মে, ২০২২
বুদ্ধ পূর্ণিমা উপলক্ষে নেপালের প্রধানমন্ত্রী শের বাহাদুর দেউবা-র আমন্ত্রণে আগামী ১৬ই মে প্রধানমন্ত্রী শ্রী নরেন্দ্র মোদী সরকারি সফরে লুম্বিনী যাবেন। ২০১৪ থেকে এটি প্রধানমন্ত্রীর পঞ্চম নেপাল সফর।
লুম্বিনীতে প্রধানমন্ত্রী পবিত্র মায়াদেবী মন্দিরে পূজার্চনায় অংশ নেবেন। সেখানে তিনি লুম্বিনী ডেভলপমেন্ট স্ট্রাস্টের পক্ষ থেকে আয়োজিত বুদ্ধ জয়ন্তী উদযাপন উপলক্ষে এক অনুষ্ঠানে ভাষণ দেবেন। এছাড়াও তিনি লুম্বিনী বুদ্ধ মঠের অভ্যন্তরে নতুন দিল্লির আন্তর্জাতিক বৌদ্ধ কনফেডারেশনের একটি জমিতে বৌদ্ধ সংস্কৃতি ও ঐতিহ্যের একটি কেন্দ্রের নির্মাণ কাজের শিলান্যাস করবেন। দুই দেশের প্রধানমন্ত্রী দ্বিপাক্ষিক বৈঠকেও মিলিত হবেন।
প্রধানমন্ত্রী শ্রী মোদীর এই সফর, প্রতিবেশীরাই প্রথম নীতির আদর্শ অনুসরণ করে ভারত ও নেপালের মধ্যে নিয়মিতভাবে উচ্চ পর্যায়ে পারস্পরিক আদানপ্রদানের ঐতিহ্যকে অব্যাহত রাখবে। এই সফর থেকে দুই দেশের মানুষের মধ্যে অভিন্ন সভ্যতাগত পরম্পরাগুলি প্রতিফলিত হয়।
CG/BD/SKD/
(
প্রধানমন্ত্রীরদপ্তর
প্লাস্টিকের বোতলের সাহায্যে কেএসআর বেঙ্গালুরু স্টেশনে ভাস্কর্য নির্মাণের উদ্যোগের জন্য প্রধানমন্ত্রী রেলের প্রশংসা করেছেন
নয়াদিল্লি, ০৩ অক্টোবর, ২০২২
প্রধানমন্ত্রী শ্রী নরেন্দ্র মোদী প্লাস্টিকের বোতলের সাহায্যে কেএসআর বেঙ্গালুরু স্টেশনে ভাস্কর্য নির্মাণের উদ্যোগের জন্য রেলের প্রশংসা করেছেন।
রেলের ট্যুইটকে উদ্ধৃত করে প্রধানমন্ত্রী তাঁর ট্যুইট বার্তায় বলেছেন, “এই উদ্যোগগুলি সৃজনশীলতা এবং প্রশংসার দাবি রাখার পাশাপাশি, আমাদের চারপাশকে পরিষ্কার-পরিচ্ছন্ন রাখার জন্য গুরুত্বপূর্ণ নাগরিক দায়িত্বের বিষয়টিও মনে করিয়ে দেয়”।
(PG/CB/SB
প্রধানমন্ত্রীরদপ্তর
প্রধানমন্ত্রীর কলকাতায়, পোর্ট ট্রাস্টের সার্ধশতবর্ষের অনুষ্ঠানে যোগদান; রবীন্দ্র সেতুর আলো ও শব্দ প্রক্ষেপনের সুচনা
নতুন দিল্লি, ১১ জানুয়ারি, ২০২০
প্রধানমন্ত্রী শ্রী নরেন্দ্র মোদী কলকাতায় আজ কলকাতা পোর্ট ট্রাস্টের সার্ধ শতবর্ষ উদযাপনের অনুষ্ঠানে যোগ দেন। এই অনুষ্ঠানে তিনি রবীন্দ্র সেতুর আলো ও শব্দ প্রক্ষেপনের সূচনা করেন। আলোকের এই ঝর্নাধারার উদ্বোধন করে তিনি সাংস্কৃতিক অনুষ্ঠানটি দেখেন।
অনুষ্ঠানে পশ্চিমবঙ্গের রাজ্যপাল শ্রী জগদীপ ধনখড়, মুখ্যমন্ত্রী মমতা ব্যানার্জি সহ বিশিষ্ট ব্যক্তিবর্গ উপস্থিত ছিলেন।
রবীন্দ্র সেতুর নতুন এই আলোকসজ্জায় ৬৫০টি বিদ্যুৎ সাশ্রয়ী এলইডি ও স্পটলাইট ব্যবহার করা হয়েছে। এই উদ্যোগে নানা বর্ণের আলোর সঙ্গে সঙ্গীতের ছন্দের যথাযথ মিশ্রণ ঘটানো হয়েছে। প্রযুক্তির এই অনন্য নিদর্শনটি আলোকসজ্জায় আরো নয়নাভিরাম হয়ে উঠেছে। এই শো-টি পর্যটক ও স্থানীয় মানুষদের আরো আকৃষ্ট করবে।
রবীন্দ্র সেতু ১৯৪৩ সালে সর্বসাধারণের ব্যবহারের জন্য উন্মুক্ত করে দেওয়া হয়। গতবছর এই সেতুর ৭৫ বছর পূর্তি হয়। প্রযুক্তির এই অনন্য নিদর্শনে কোন নাট ও বোল্ট নেই। কাঠামোটি রিভেটিং-এর মাধ্যমে গড়ে তোলা হয়েছে। এটি নির্মাণে ২৬,৫০০ টন স্টিল লেগেছিল, যার মধ্যে ২৩,০০০ টন হাই-টেন্সাইল অ্যালয় ষ্টীল ছিল।
CG/CB
(Visitor Counter : 59
কেন্দ্রীয়মন্ত্রিসভা
মস্কোতে ইসরো’র কারিগরি যোগাযোগ ইউনিট স্থাপনে মন্ত্রিসভার অনুমোদন
নয়াদিল্লি, ৩১ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ রাশিয়ার মস্কোতে ভারতীয় মহাকাশ গবেষণা সংস্থা ইসরো’র একটি কারিগরি যোগাযোগ ইউনিট স্থাপনের প্রস্তাব মঞ্জুর করেছে। মস্কোয় ইসরো’র এই যোগাযোগ ইউনিটে বার্ষিক বেতন, কার্যালয়ে কাজকর্ম পরিচালনা, ভাড়া, কর প্রভৃতি খাতে খরচ ধরা হয়েছে ১ কোটি ৫০ লক্ষ টাকা।
ইসরো’র এই কারিগরি ইউনিট স্থাপনের ফলে রাশিয়া ও প্রতিবেশী দেশগুলির মহাকাশ সংস্থা ও শিল্প সংস্থার সঙ্গে পারস্পরিক সঙ্গতি বজায় রেখে সহযোগিতামূলক কর্মসূচি গ্রহণ সহজ হয়ে উঠবে। গগণযান কর্মসূচির জন্য ইসরো’র বেশ কিছু গুরুত্বপূর্ণ প্রযুক্তির আরও উন্নতিসাধন প্রয়োজন। মহাকাশে নভঃচারীদের জীবনধারণের ক্ষেত্রে এ ধরণের প্রযুক্তির প্রয়োজনীয়তা রয়েছে।
২০২২ – এর ১৫ই আগস্ট মনুষ্যবাহিত গগণযান কর্মসূচির বাস্তবায়নের বিষয়টিকে বিবেচনায় রেখে মহাকাশে প্রযুক্তিগত দক্ষতার যথেষ্ট প্রমাণ রেখেছে এমন আন্তর্জাতিক মহাকাশ এজেন্সিগুলির কাছ থেকে কারিগরি সহায়তা নেওয়া নিঃসন্দেহে বিচক্ষণতার পরিচয়। মহাকাশ অভিযানের ক্ষেত্রে অন্যতম অগ্রণী দেশ হিসাবে রাশিয়ার সঙ্গে ইসরো’র সহযোগিতার পরিকল্পনা নেওয়া হয়। এই সহযোগিতার অঙ্গ হিসাবেই মস্কোতে কারিগরি যোগাযোগ ইউনিট স্থাপন করার পরিকল্পনা নেওয়া হয়েছে। ইসরো’র বিজ্ঞানী ও ইঞ্জিনিয়াররা মস্কোর কারিগরি ইউনিটটি পরিচালনা করবেন। এজন্য বিজ্ঞানী ও ইঞ্জিনিয়ারদের সেখানে ডেপুটেশনের ভিত্তিতে পাঠানো হবে। প্রস্তাব অনুমোদনের দিন থেকে ছয় মাসের মধ্যে কারিগরি ইউনিট গড়ে তোলার কাজ শেষ করা হবে।
ইসরো’র এই ইউনিটের আধিকারিকরা মহাকাশ গবেষণা ও প্রযুক্তিগত ক্ষেত্রে অগ্রগতি সম্পর্কিত বিভিন্ন কারিগরি তথ্য প্রদান করবে। এছাড়াও, মহাকাশ প্রযুক্তি ক্ষেত্রে ভারত ও রাশিয়ার মধ্যে চলতি দ্বিপাক্ষিক সহযোগিতামূলক কর্মসূচিগুলিকে আরও এগিয়ে নিয়ে যেতে এই আধিকারিকরা কাজ করবেন। উল্লেখ করা যেতে পারে, ইসরো ইতিমধ্যেই মার্কিন যুক্তরাষ্ট্রের ওয়াশিংটনে ও ফ্রান্সের প্যারিসে কারিগরি সহায়তা ইউনিট স্থাপন করেছে। উদ্দেশ্য, সংশ্লিষ্ট দেশগুলির বিভিন্ন সরকারি মহাকাশ সংস্থার সঙ্গে সমন্বয়মূলক সহযোগিতা গড়ে তোলা।
CG/BD/SB
(Visitor Counter : 145
বিজ্ঞানওপ্রযুক্তিমন্ত্রক
সাম্প্রতিক বছরগুলিতে সিএসআইআর গবেষণার ক্ষেত্রে মহিলাদের আরও বেশি করে অংশগ্রহণের ব্যবস্থা করেছে: ডক্টর শেখর সি মান্ডে, মহানির্দেশক, সিএসআইআর
নতুন দিল্লি, ১২ ফেব্রুয়ারি, ২০২১
পিএইচডি থিসিস গুলিকে নিয়ে 'বিজ্ঞান গ্রন্থ' নামে একটি তথ্য ভান্ডার গড়ে তুলতে একটি পোর্টালের আনুষ্ঠানিক উদ্বোধন করা হয়েছে। একাডেমি অফ সাইন্টিফিক এন্ড ইনোভেটিভ রিসার্চ এবং
কাউন্সিল অফ সাইন্টিফিক অ্যান্ড ইন্ডাস্ট্রিয়াল রিসার্চ- এর যৌথ উদ্যোগে এই পোর্টালটি চালু হয়েছে। এই পোর্টাল তৈরির উদ্দেশ্য বিজ্ঞান-প্রযুক্তি, কারিগরি এবং গণিত শাখায় গবেষক ছাত্র-ছাত্রীদের সহযোগিতা করা। ইন্টিগ্রেটেড ডিফেন্স স্টাফ -এর উপপ্রধান লেফটেন্যান্ট জেনারেল ডক্টর মাধুরী কানিতকার এই পোর্টালটির আনুষ্ঠানিক উদ্বোধন করেন।
তিনি বিজ্ঞান গবেষণার ক্ষেত্রে মহিলাদের অংশগ্রহণের প্রতি গুরুত্বারোপ করেন।
অ্যাকাডেমি অফ সাইন্টিফিক এন্ড ইনোভেটিভ রিসার্চের অধিকর্তা ডক্টর আর এস সাঙওয়ান জানান, প্রধানমন্ত্রীর পরামর্শ অনুযায়ী 'বিজ্ঞান গ্রন্থ' নামের পোর্টালটি তৈরি করা হয়েছে। তিনি দেশে পিএইচডি অর্জনকারী গবেষকদের গবেষণাপত্র নিয়ে একটি ডেটা ব্যাংক তৈরির প্রয়োজনীয়তার ওপর গুরুত্ব দিয়েছিলেন।
এই পোর্টালের মাধ্যমে ৭ হাজার থিসিসের সারাংশ গুলি পাওয়া যাবে বলে ডক্টর সাঙওয়ান জানান।
সিএসআইআর-এর মহানির্দেশক ডক্টর শেখর সি মান্ডে জানান, বিগত কয়েক বছরের মধ্যে গবেষণার ক্ষেত্রে মহিলাদের অংশগ্রহণে ওপর সিএসআইআর গুরুত্ব দিয়েছে।
এই উপলক্ষে, কোভিড মোকাবিলায় সিএসআইআর-এর মহিলা গবেষকদের লড়াই, বিষয়ে একটি ওয়েবিনারের আয়োজন করা হয়। দেশের বিভিন্ন সিএসআইআর পরীক্ষাগার থেকে ৫ জন মহিলা গবেষক এই ওয়েবিনারে অংশ নেন।
শিল্পওবাণিজ্যমন্ত্রক
সুরেশ প্রভু শিল্প ও বাণিজ্য মন্ত্রকের এক হাজার কোটি টাকার প্রকল্প জাতির উদ্দেশে উৎসর্গ করেছেন
নয়াদিল্লি, ২২ ফেব্রুয়ারি, ২০১৯
কেন্দ্রীয় শিল্প-বাণিজ্য এবং অসামরিক বিমান পরিবহণ মন্ত্রী শ্রী সুরেশ প্রভু আজ  ভিডিও কনফারেন্সিং-এর মাধ্যমে মন্ত্রকের এক হাজার কোটি টাকার বিভিন্ন প্রকল্প জাতির উদ্দেশে উৎসর্গ করেছেন। দেশের সাতটি রাজ্য এবং দুটি কেন্দ্রশাসিত অঞ্চলে এই প্রকল্পগুলি রূপায়িত হবে। বাণিজ্য মন্ত্রী কর্ণাটকের উদুপিতে একটি দক্ষতা বৃদ্ধির জন্য অভিন্ন পরিষেবা কেন্দ্র উদ্বোধন করেন। তামিলনাড়ুর কোয়েম্বাটোরে অনুরূপ একটি কেন্দ্রের ভিত্তিপ্রস্তর স্থাপন করেন। এছাড়া, রাজস্থানের কোটা এবং উত্তরপ্রদেশের রায়বেরিলিতে দুটি মশলা পার্কেরও উদ্বোধন করেন তিনি। অন্যদিকে, অসমের জোড়হাট এবং মধ্যপ্রদেশের ভোপালে ন্যাশনাল ইনস্টিটিউট অফ ডিজাইনের একটি করে ক্যাম্পাসেরও তিনি উদ্বোধন করেন। অন্যদিকে, পশ্চিমবঙ্গের কলকাতায় এবং দিল্লির কাছে ময়দানগড়িতে ইন্ডিয়ান ইনস্টিটিউট অফ ফ্যাশন টেকনলজির একটি করে ক্যাম্পাসেরও তিনি উদ্বোধন করেন। চণ্ডীগড়ের বানুরে শিল্পমন্ত্রী চর্মজাত দ্রব্যের ফুটওয়্যার ডিজাইন এবং ডেভেলপমেন্ট ইনস্টিটিউটেরও উদ্বোধন করেন।
অনুষ্ঠানে সুরেশ প্রভু বলেন, উদুপিতে রত্নালঙ্কার তৈরির সঙ্গে যুক্ত কর্মীদের দক্ষতা উন্নয়নের ব্যবস্থা হবে। অন্যদিকে, কোয়েম্বাটোরেও কুন্দন, মিনাকারি, বিদ্রি, দেবতাদের জন্য ব্যবহৃত অলঙ্কার, ফিলিগ্রি এবং জাদাও অলঙ্কার উৎপাদনের সঙ্গে যুক্ত প্রায় ৫০ হাজার কর্মীর প্রশিক্ষণের ব্যবস্থা হবে। অন্যদিকে, কোটা এবং রায়বেরিলিতে মশলা পার্ক স্থাপনের ফলে ভারতের মশলা রপ্তানির সুযোগ বাড়বে। এছাড়া, জোড়হাটে এবং ভোপালে ন্যাশনাল ইনস্টিটিউট অফ ডিজাইনে আধুনিক ও আন্তর্জাতিক মানের পোশাক-পরিচ্ছদ ডিজাইনের ব্যবস্থা হবে। বিশেষ করে, জোড়হাটে এই ধরণের কাজের সঙ্গে যুক্ত মহিলারা আধুনিক ডিজাইনের কাজের সঙ্গে পরিচিত হওয়ার সুযোগ পাবেন। কলকাতা এবং ভোপালের ইন্ডিয়ান ইনস্টিটিউট অফ ফ্যাশন টেকনলজি থেকে একটি করে পূর্ণ সময়ের এমবিএ কোর্স চালু করা হবে। পূর্বাঞ্চল এবং উত্তর-পূর্বাঞ্চলের অধিবাসীরা এই ধরণের ব্যবসার ক্ষেত্রে আধুনিক পরিচালন ব্যবস্থা সহ অন্যান্য সুযোগ এই কেন্দ্রগুলি থেকে পেতে পারেন। চণ্ডীগড়ের বানুরে ১০০ কোটি টাকা ব্যয়ে চর্মজাত দ্রব্যের জন্য যে কেন্দ্র গড়ে তোলা হয়েছে, তার ফলে পাদুকা সংক্রান্ত প্রযুক্তি ও পরিচালন, ফ্যাশন ডিজাইন এবং তা বিপণনের অত্যাধুনিক ব্যবস্থা থাকবে। এই কেন্দ্র থেকে যে শুধুমাত্র পাঞ্জাবের মানুষই উপকৃত হবেন তা নয়, পার্শ্ববর্তী হিমাচল প্রদেশ এবং উত্তরাখণ্ডের অধিবাসীরাও এখান থেকে উপকৃত হবেন।
CG/PB/DM
(Visitor Counter : 109
পেট্রোলিয়ামওপ্রাকৃতিকগ্যাসমন্ত্রক
সতর্কতা সচেতনতা সপ্তাহ উদযাপনের অঙ্গ হিসাবে রাষ্ট্রায়ত্ত্ব বামা লরি সংস্হার পক্ষ থেকে সেমিনারের আয়োজন দুর্নীতি দমন করে দেশকে বাঁচান, আহ্বান জানালেন পশ্চিমবঙ্গ পুলিশের এডিজি ডঃ বি এন রমেশ
কলকাতা, ৩০ অক্টোবর, ২০১৮
রাষ্ট্রায়ত্ত্ব বামা লরি সংস্হার চেয়ারম্যান তথা ম্যানেজিং ডাইরেক্টর শ্রী প্রবাল বসু সংস্হার সমস্ত আধিকারিক ও কর্মীদের যেকোন ধরনের দুর্নীতি এড়িয়ে চলার আবেদন জানিয়েছেন। সতর্কতা সচেতনতা সপ্তাহ উদযাপনের অঙ্গ হিসাবে মঙ্গলবার কলকাতায় আয়োজিত এক সেমিনারে তিনি একথা বলেন। তিনি আরও বলেন, সচেতনতা সপ্তাহ উদযাপনের উদ্দেশ্য হল, দুর্নীতিমুক্ত ভারত গঠনের জন্য প্রশাসনিক কাজকর্মে সমন্বয়, স্বচ্ছতা ও দায়বদ্ধতার উদ্দেশ্যগুলি পুরণ করা। এই উদ্দেশ্য পুরণে সংস্হার কর্মীদেরও গুরুত্বপূর্ণ দায়িত্ব রয়েছে বলে শ্রী বসু অভিমত প্রকাশ করেন। তিনি বলেন, কর্মীদের তাদের জীবনযাত্রায় অনুশাসন মেনে চলার মন্ত্র গ্রহণ করতে হবে এবং তারা এই মন্ত্র তাদের পরিবার, সহকর্মী, বন্ধুবান্ধব ও সাধারণ মানুষের মধ্যে ছড়িয়ে দেওয়ার কাজ করবেন। জীবনের সর্বক্ষেত্রে দুর্নীতি দমন করতে বছরভর সতর্ক থাকারও পরামর্শ দেন শ্রী বসু।
রাজ্য পুলিশ বাহিনীর এডিজি তথা প্রবীণ আইপিএস আধিকারিক ডঃ বি এন রমেশ দুর্নীতি দমনের বিভিন্ন পন্হা-পদ্ধতি বিশদে ব্যাখ্যা করেন। তিনি বলেন, ক্ষমতার অলিন্দে থাকা একজন ব্যক্তি তার নিজের স্বার্থে অন্য ব্যক্তির কাছ থেকে যখন অন্যায় এবং অসৎ উপায়ে সুবিধা গ্রহণ করে থাকেন, তখন তা দুর্নীতির পর্যায়ে পড়ে। এই প্রবণতা সারা বিশ্বজুড়েই দেখা যায় এবং সমাজে তার প্রভাব প্রতিফলিত হয়। ডঃ রমেশ দুর্নীতি দমন করে দেশকে বাঁচানোর আহ্বান জানিয়ে বলেন, এই কুপ্রথা দেশের পাশাপাশি দেশবাসীর স্বার্থ ক্ষুন্ন করে। সৎ কর্মীদের উৎসাহিত করে পুরস্কার প্রদানের পাশাপাশি দুর্নীতিগ্রস্হ কর্মীদের শাস্তি দানের পক্ষেও তিনি সওয়াল করেন।
এই উপলক্ষে রাষ্ট্রায়ত্ত্ব সংস্হাটির সহ-সভাপতি  শ্রী দীপঙ্কর মন্ডল, সংস্হার নির্দেশক শ্রী ডি সোথি সেলভাম সহ অন্যান্য আধিকারিকরা উপস্হিত ছিলেন।
CG/BD/NS/…
(Visitor Counter : 124
বিজ্ঞানওপ্রযুক্তিমন্ত্রক
সমাধান করা যায় না এমন বিষয়েরও মীমাংসা সম্ভব বিজ্ঞানের দ্বারা : ডঃ হর্ষবর্ধন
সমাধান করা যায় না এমন বিষয়েরও বিজ্ঞানের মাধ্যমে মীমাংসা সম্ভব। একইসঙ্গে, কোন ব্যক্তির উদ্ভাবন বা আবিস্কারকে মানুষের কল্যাণে ব্যবহার করতে হবে। এজন্য, নিরন্তর চিন্তাভাবনা করার প্রয়োজন আছে যাতে নতুন কিছু উদ্ভাবন করা সম্ভব হয় এবং যেটি মানুষের কল্যাণে ব্যবহার করা যায়। অতএব আমাদের নতুন কিছু করে দেখানোর প্রচেষ্টা অবশ্যই নতুন কিছু করে দেখানোর প্রচেষ্টা অবশ্যই চালাতে হবে। এ ধরনের উদ্ভাবন বা আবিস্কারে অবশ্যই সহযোগিতা করবে সরকার। কেন্দ্রীয় বিজ্ঞান ও প্রযুক্তি, বন ও পরিবেশ, জলবায়ু পরিবর্তন এবং ভূ-বিজ্ঞান মন্ত্রী ডঃ হর্ষবর্ধন আজ এখানে একথা জানান ভারতীয় প্রাণীতত্ব সর্বেক্ষণ  পরিদর্শন করার পর। এ প্রসঙ্গে মন্ত্রী বলেন, পরিবেশের অবক্ষয় নিয়ন্ত্রনে আনতে দেশবাসীকে সচেষ্ট হতে হবে। একইসঙ্গে নজর রাখতে হবে যাতে জলবায়ুর ওপর কোনও নেতিবাচক প্রভাব না পড়ে। তিনি ‘ডঃ হর্ষবর্ধন’ নামাঙ্কিত অ্যাপের উল্লেখ করে ঐ অ্যাপের সাহায্যে পরিবেশ-সহায়ক ‘গ্রীন গুড ডিডস’ আন্দোলনে যোগ দেওয়ার আহ্বান জানান, যে আন্দোলনের ফলে আগামী প্রজন্মের শিশু এবং পরিবেশকে সুরক্ষিত রাখা সম্ভব হবে। তিনি দেশের নাগরিকদের পরিবেশ সহায়ক দায়িত্বগুলির কথা স্মরণ করিয়ে তাদের আচার-ব্যবহার যাতে ক্রমে পরিবেশ-বান্ধব হয়ে ওঠে সে ব্যাপারে নজর দিতে বলেন।
এই উপলক্ষ্যে ডঃ হর্ষবর্ধন ভারতীয় প্রাণীতত্ব সর্বেক্ষনের ‘এসচুয়াবাইন বায়ো ডাইভারসিটি ইন ইন্ডিয়া’ বইটির আনুষ্ঠানিক প্রকাশ করেন। সংস্হার নির্দেশক ডঃ কৈলাশ চন্দ্রের হাতে পোলিও দুর করা নিয়ে নিজের লেখা বই ‘এ টেল অফ টু ড্রপস’ তুলে দেন। ডঃ চন্দ্র সংস্হার দেশব্যাপি কাজকর্ম সম্পর্কেও মন্ত্রীকে অবগত করেন। দেশে এখনও পর্যন্ত ১ লক্ষ ৬৯৩টি প্রজাতির প্রাণীর অস্তিত্ব পাওয়া গেছে। তা সত্ত্বেও বহু প্রজাতির অস্তিত্ব এখনও মেলে নি বলে ডঃ চন্দ্র জানান। অনুষ্ঠানে প্রাণী বিজ্ঞানী কে সি গোপ-ও উপস্হিত ছিলেন।
(Visitor Counter : 9
খনিমন্ত্রক
২০২০-২১ অর্থবর্ষে একাধিক গুরুত্বপূর্ণ খনিজ সম্পদের উৎপাদন বেড়েছে
নতুন দিল্লি, ১৪ মার্চ, ২০২২
দেশে ২০১৯-২০ অর্থবর্ষের তুলনায় ২০২০-২১ অর্থবর্ষে সীসা ও দস্তা আকরিক, ফসফরাইট, রক সল্ট, সিলভার,জমাট বাধাঁ জিঙ্ক, টিন ইত্যাদি ক্ষেত্রে বার্ষিক উৎপাদন বৃদ্ধি পেয়েছে । ২০২০-২১ -এর তুলনায় ২০২১-২২ সালে হীরে, গ্রানাইট, মার্ল, ফসফরাইট, সালফার, সেলেনাইট ইত্যাদি ছাড়া সমস্ত খনিজ সম্পদগুলির উৎপাদন বৃদ্ধি পেয়েছে ।
২০১৯-২০ অর্থবর্ষের তুলনায় ২০২০-২১ অর্থবর্ষে ঝাড়খন্ডে বার্ষিক বক্সাইট উৎপাদনের পরিমাণ বৃদ্ধি পেয়েছে । এমনকি ২০২০-২১ অর্থবর্ষের তুলনায় ২০২১-২২ অর্থবর্ষে ঝাড়খন্ডে বক্সাইট, স্বর্ণ আকরিক, লৌহ আকরিকের উৎপাদন বৃদ্ধি পেয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় কয়লা, খনি এবং সংসদ বিষয়ক মন্ত্রী শ্রী প্রহ্লাদ যোশী ।
CG/SS/RAB
(Visitor Counter : 93
সারওরসায়নমন্ত্রক
সিআইপিইটি – এর নাম পাল্টে সেন্ট্রাল ইন্সটিটিউট অফ পেট্রো ক্যামিকেলস্ ইঞ্জিনিয়ারিং অ্যান্ড টেকনোলজি করা হয়েছে
নয়াদিল্লি, ২৮ মে, ২০২০
কেন্দ্রীয় রসায়ন ও সার মন্ত্রকের অধীন জাতীয় স্তরের অগ্রণী প্রতিষ্ঠান সেন্ট্রাল ইন্সটিটিউট অফ প্লাস্টিকস্ ইঞ্জিনিয়ারিং অ্যান্ড টেকনোলজি  নাম পাল্টে সেন্ট্রাল ইন্সটিটিউট অফ পেট্রোকেমিকেলস্ ইঞ্জিনিয়ারিং অ্যান্ড টেকনোলজি  করা হয়েছে।
প্রতিষ্ঠানের পরিবর্তিত নামটি ইতিমধ্যেই তামিলনাডু সোসাটিজ রেজিস্ট্রেশন অ্যাক্ট, ১৯৭৫  – এর আওতায় ইতিমধ্যেই নথিভুক্ত করা হয়েছে।
কেন্দ্রীয় রসায়ন ও সার মন্ত্রী শ্রী টি ভি সদানন্দ গৌড়া বলেছেন, এবার থেকে এই প্রতিষ্ঠানটি পেট্রোরসায়ন ক্ষেত্রের অগ্রগতিতে সম্পূর্ণ রূপে মনোনিবেশ করতে পারবে। সেই সঙ্গে, পেট্রোরসায়ন ক্ষেত্রের প্রযুক্তিগত সহায়তা ও গবেষণামূলক কাজকর্মে আরও বেশি গুরুত্ব দেবে।
জাতীয় স্তরের অগ্রণী এই প্রতিষ্ঠানটি মৌলিক উদ্দেশ্য হ’ল – শিক্ষা ও গবেষণামূলক যৌথ কর্মসূচি গ্রহণের মাধ্যমে প্লাস্টিক শিল্পের অগ্রগতিতে অবদান রাখা। বিগত বছরগুলিতে এই প্রতিষ্ঠানটি প্লাস্টিক উদ্ভাবনের ক্ষেত্রে ও তার বাজারজাত করার ব্যাপারে অন্যান্য শিল্প সংস্থার সঙ্গে সহযোগিতা গড়ে তুলেছে।
(CG/BD/SB
প্রধানমন্ত্রীরদপ্তর
প্রধানমন্ত্রী আগামীকাল ব্যাঙ্গালোরে ১০৭তম ভারতীয় বিজ্ঞান কংগ্রেসের সূচনা করবেন
নয়াদিল্লি, ০২ জানুয়ারি, ২০২০
প্রধানমন্ত্রী শ্রী নরেন্দ্র মোদী আগামীকাল ব্যাঙ্গালুরুর ইউনিভার্সিটি অফ এগ্রিকালচার সায়েন্সেস – এ ১০৭তম ভারতীয় বিজ্ঞান কংগ্রেসের সূচনা করবেন। এই উপলক্ষে তিনি উদ্বোধনী ভাষণ দেবেন এবং আই-স্টেম পোর্টালের সূচনা করবেন। বিজ্ঞান কংগ্রেসের উদ্বোধনী অনুষ্ঠানে কর্ণাটকের মুখ্যমন্ত্রী শ্রী বিএস ইয়েদুরিয়াপ্পা এবং কেন্দ্রীয় মন্ত্রী ডঃ হর্ষবর্ধন সহ বহু বিশিষ্ট ব্যক্তি উপস্থিত থাকবেন।
এ বছর ভারতীয় বিজ্ঞান কংগ্রেসের মূল ভাবনা হ’ল ‘বিজ্ঞান ও প্রযুক্তি : গ্রামোন্নয়ন’। এবারের বিজ্ঞান কংগ্রেসে নোবেলজয়ী ব্যক্তিত্ব, বিজ্ঞানী, বিশেষজ্ঞ, শিক্ষাবিদ, নীতিপ্রণেতা, গবেষক, ছাত্রছাত্রী এবং বিভিন্ন শিক্ষা প্রতিষ্ঠান থেকে প্রায় ১৫ হাজারেরও বেশি প্রতিনিধি অংশ নেবেন বলে মনে করা হচ্ছে। বিজ্ঞান কংগ্রেস সম্পর্কিত বিস্তারিত তথ্য ‘আইএসসি ২০২০ ইউএএসবি’ মোবাইল অ্যাপ থেকে পাওয়া যাচ্ছে। গুগল প্লে স্টোর থেকে এই অ্যাপটি ডাউনলোড করা যাবে।
CG/BD/SB
(Visitor Counter : 68
প্রধানমন্ত্রীরদপ্তর
প্রধানমন্ত্রীর সঙ্গে গোয়ার মুখ্যমন্ত্রীর সাক্ষাৎ
নতুন দিল্লি, ২৯ এপ্রিল, ২০২২
গোয়ার মুখ্যমন্ত্রী ডঃ প্রমোদ সাওয়ন্ত আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর কার্যালয়ের এক ট্যুইটে বলা হয়েছে, গোয়ার মুখ্যমন্ত্রী @DrPramodPSawant প্রধানমন্ত্রী @narendramodi সঙ্গে সাক্ষাৎ করেছেন।
CG/BD/AS/
(
নির্বাচনকমিশন
দ্বিবার্ষিক নির্বাচন সম্পর্কিত স্পষ্টীকরণ
নয়াদিল্লি, ২৩ জুলাই, ২০২০
নির্বাচন কমিশনের সিনিয়র প্রিন্সিপাল সেক্রেটারি শ্রী সুমিত মুখোপাধ্যায় কর্তৃক গতকাল জারি করা লেটার নম্বর 99/byelection/2020/eps সম্পর্কিত বিষয়ে এই স্পষ্টীকরণ। সংশ্লিষ্ট চিঠির বয়ান এক শ্রেণীর সংবাদ মাধ্যমে কিছু বিভ্রান্তি তৈরি করছে। এই প্রেক্ষিতে সুস্পষ্টভাবে বলা হচ্ছে যে, উপরোক্ত চিঠিটির বয়ান কেবলমাত্র ৮টি নির্বাচনী ক্ষেত্রের জন্যই প্রযোজ্য। এই বিষয় সম্পর্কে ইতিমধ্যেই কেন্দ্রীয় আইন ও ন্যায় বিচার মন্ত্রককে গত তেসরা জুলাই প্রেরিত লেটার নম্বর 99/byelection/2020/eps মারফৎ অবহিত করা হয়েছে। মন্ত্রকের কাছে পাঠানো ঐ চিঠিতে ৮টি নির্বাচনী ক্ষেত্রে কিছু অস্বাভাবিক পরিস্থিতির কথা উল্লেখ করা হয়েছে। অবশ্য, ঐ ৮টি নির্বাচনী ক্ষেত্র সহ মোট ৫৬টি বিধানসভা নির্বাচনী ক্ষেত্রে দ্বিবার্ষিক নির্বাচন বকেয়া রয়েছে। এছাড়াও, একটি সংসদীয় নির্বাচনী ক্ষেত্রে নির্বাচন করা প্রয়োজন। এই ৫৭টি নির্বাচনী ক্ষেত্রে দ্বিবার্ষিক নির্বাচনের ব্যাপারে সুস্পষ্টভাবে বলা হয়েছে যে, নির্বাচন কমিশন ইতিমধ্যেই সমস্ত নির্বাচনী এলাকায় ১৯৫১ সালের জনপ্রতিনিধিত্ব আইনের ১৫১ এ ধারার আওতায় দ্বিবার্ষিক নির্বাচনের সিদ্ধান্ত নিয়েছে। উপরোক্ত এই ৮টি নির্বাচনী ক্ষেত্রে দ্বিবার্ষিক নির্বাচন সর্বাধিক ৭ই সেপ্টেম্বর পর্যন্ত পিছিয়ে দেওয়া হতে পারে। দ্বিবার্ষিক নির্বাচনের সময়সূচি ও দিনক্ষণের ব্যাপারে সিদ্ধান্ত গ্রহণের বিষয়টি নিয়ে আগামীকাল কমিশনের বৈঠকে আলোচনা করা হবে।
(CG/BD/SB
প্রধানমন্ত্রীরদপ্তর
বিশিষ্ট হকি খেলোয়াড় শ্রী চরণজিৎ সিং-এর প্রয়াণে প্রধানমন্ত্রীর শোকপ্রকাশ
নতুন দিল্লি, ২৭ জানুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট হকি খেলোয়াড় শ্রী চরণজিৎ সিং-এর প্রয়াণে গভীর শোকপ্রকাশ করেছেন।
এক ট্যুইটে প্রধানমন্ত্রী বলেছেন, "বিশিষ্ট হকি খেলোয়াড় শ্রী চরণজিৎ সিং-এর প্রয়াণে অত্যন্ত মর্মাহত। ভারতীয় হকি দলের বিশেষ করে, ১৯৬০-এর দশকে রোম ও টোকিও অলিম্পিকে সাফল্যের ক্ষেত্রে তিনি গুরুত্বপূর্ণ ভূমিকা নিয়েছিলেন। তাঁর পরিবার ও প্রিয়জনদের সমবেদনা জানাই। ওম শান্তি।"
(CG/BD/AS/